
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΠΠΟΚΡΑΤΗΣ ΔΙΕΘΝΕΣ ΙΑΤΡΙΚΟ 
ΙΔΡΥΜΑ» και κύρωση του οργανισμού αυτού. 1 

Έγκριση τροποποίησης και συμπλήρωσης των διατά¬ 
ξεων του Οργανισμού διοίκησης και διαχείρισης του 
κοινωφελούς ιδρύματος με την επωνυμία «ΑΦΕ- 
ΝΤΑΚΕΙΟ ΦΙΛΑΝΘΡΩΠΙΚΟ ΙΔΡΥΜΑ» που εγκρί- 
θηκε με το από 18.5.1982 Π.Δ. (Β' 379). 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποζημίωσης ομάδας εργασίας για διοικη¬ 
τικής φύσεως θέματα που αφορούν το Ανοικτό Πα¬ 
νεπιστήμιο. 3 


ΠΡΟΕ ΔΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 

επωνυμία «ΙΠΠΟΚΡΑΤΗΣ ΔΙΕΘΝΕΣ ΙΑΤΡΙΚΟ 

ΙΔΡΥΜΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 45725/20.11.1992 πράξη της συμβολαιογρά¬ 
φου Αθηνών Αλίκης - Αννας συζ. Γεωργίου Παπακωνσταντί¬ 
νου ως και τις αρ. 46058/21.12.92 και 46756/14.4.93 τρο- 
ποποιητικές πράξεις της ίδιας συμβολαιογράφου, με τις 
οποίες η Φρειδερίκη Βλαχοκώστα του Βησσαρίωνα σύστησε 
κοινωφελές ίδρυμα με την επωνυμία «ΙΠΠΟΚΡΑΤΗΣ ΔΙΕ¬ 
ΘΝΕΣ ΙΑΤΡΙΚΟ ΙΔΡΥΜΑ» και με έδρα την Αθήνα. 

2. Τις διατάξεις των άρθρων: α) 95 και 98 του ΑΝ 2039/ 
39, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 27.4.1993 γνωμοδότηση του Συμβουλίου 
Εθνικών Κληρ/των. 

4. Την αριθ. Υ. 1847/1078399/1182/0001/7.8.1992 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ Β/525). 


5. Την αριθμ. Υ. 1938/92 απόφαοη του Πρωθυπουργού 
και του Υπουργού Υγείας, Πρόνοιας και Κοινωνικών 
Ασφαλίσεων περί αναθέσεως αρμοδιοτήτων στους Υφυ¬ 
πουργούς Υγείας Πρόνοιας και Κοινωνικών Ασφαλίσεων 
(ΦΕΚ 727/Β) όπως συμπληρώθηκε με την αριθμ. Υ. 1977/ 
26.1.93 όμοια (ΦΕΚ 23/Β). 

Με πρόταση του Υπουργού Εθνικής Παιδείας και θρη¬ 
σκευμάτων και των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΠΠΟΚΡΑΤΗΣ ΔΙΕΘΝΕΣ ΙΑΤΡΙΚΟ 
ΙΔΡΥΜΑ», η οποία έγινε από την Βλαχοκώστα Φρειδερίκη 
του Βησσαρίωνα με την αριθ. 45725/20.11.92 πράξη της 
συμβολαιογράφου Αθηνών Αλίκης - Άννας συζ. Γεωργίου 
Παπακωνσταντίνου ως και τις αριθμ. 46058/21.12.92 και 
46756/14.4.93 τροποποιητικές πράξεις της ίδιας συμβο¬ 
λαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Υγείας, Πρόνοιας και Κοινωνικών 
Ασφαλίσεων και διέπεται από τις διατάξεις των παραπάνω 
συστατικών του πράξεων, του παρακάτω οργανισμού, του 
ΑΝ 2039/39 και των διαταγμάτων που εκδόθηκαν ή θα εκ- 
δοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΠΠΟΚΡΑΤΗΣ ΔΙΕΘΝΕΣ ΙΑΤΡΙΚΟ 
ΙΔΡΥΜΑ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΠΠΟΚΡΑ¬ 
ΤΗΣ ΔΙΕΘΝΕΣ ΙΑΤΡΙΚΟ ΙΔΡΥΜΑ», που συστήθηκε από 
την Βλαχοκώστα Φρειδερίκη του Βησσαρ. με την αριθ. 
45725/20.11.92 πράξη της συμβολαιογράφου Αθηνών 
Αλίκης - Άννας συζ. Γ εωργίου Παπακωνσταντίνου ως και 

τις αριθμ. 46058/21.12.92 και 46756/14.4.93 τροποποι- 
ητικές πράξεις της ίδιας συμβολαιογράφου, αποτελεί νο¬ 
μικό πρόσωπο ιδιωτικού δικαίου και διέπεται από τις δια¬ 
τάξεις των παραπάνω συστατικών πράξεων, του παρόντος 
οργανισμού, του ΑΝ. 2039/39, όπως κάθε φορά ισχύει ο 
νόμος αυτός και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος της 
σύστασής του, και το γράμμα «I». 

Αρθρο 2. 

Σκοπός. 

Σκοπός του ιδρύματος είναι η συμβολή στην προώ¬ 
θηση: 

α. των παρεχομένων ιατρικών, νοσηλευτικών και συνα¬ 
φών υπηρεσιών στην Ελλάδα. 

β. της εκπαίδευσης και μετεκπαίδευσης Ελλήνων ια¬ 
τρών, νοσηλευτικού και λοιπού βοηθητικού ή παραϊατρι- 
κού προσωπικού. 

γ. της ιατρικής επιστήμης εν γένει, τόσο στον τομέα της 
έρευνας όσο και στον τομέα της εφαρμογής της. 

Η πραγματοποίηση του σκοπού επιτυγχάνεται μεταξύ 
των άλλων με την διοργάνωση σεμιναρίων, διαλέξεων, εκ¬ 
δόσεων, επιστημονικών μελετών, χορήγηση υποτροφιών 
σε ιατρούς ή φοιτητές ιατρικής. 

Αρθρο 3. 

Περιουσία - Πόροι. 

1. Περιουσία του ιδρύματος αποτελούν; 

α) Αρχικό κεφάλαιο 20.000.000 δρχ. με άμεση κατά¬ 
θεση σε αναπαλλοτρίωτο έντοκο λογαριασμό πιστωτικού 
ιδρύματος της ημεδαπής. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζα ή άλλους 
Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, της ημεδαπής ή αλλοδα¬ 
πής προς αυτό, ως και κάθε πρόσοδος από αυτές. 

δ) Αμοιβές από οποιαδήποτε ενέργεια που ανάγεται 
στους παραπάνω τομείς δραστηριότητάς του και 
ε) Έσοδα από τη διοργάνωση σεμιναρίων και συναφών 
εκδηλώσεων εφ’ όσον δεν αναιρείται ο κοινωφελής χαρα¬ 
κτήρας του ιδρύματος. 

Αρθρο 4. 

Διοίκηση. 

1. Το ίδρυμα διοικείται από 3μελές Διοικητικό Συμβού¬ 
λιο, που αποτελείται από τους: 
α) Φρειδερίκη Βησσ. Βλαχοκώστα, ως Πρόεδρο, 
β) Τζώρτζ Γ. θόρν. 
γ) Χρήστο Ε. Καψάλη. 

Η Φρειδερίκη Βλαχοκώστα, είναι ισόβιο μέλος και ισό¬ 


βιος Πρόεδρος του Διοικητικού Συμβουλίου. Η θητεία των 
λοιπών μελών είναι τριετής. Τα μέλη του Διοικητικού Συμ¬ 
βουλίου πλην της ισοβίου Προέδρου είναι μόνο μια φορά 
επανεκλέξιμα από το Διοικητικό Συμβούλιο, για τριετή θη¬ 
τεία. Το Διοικητικό Συμβούλιο πάντως μπορεί να αποφασί¬ 
σει την περαιτέρω επανεκλογή των λοιπών ή μερικών, 
πλην της ισοβίου Προέδρου, μελών, εφ’ όσον μετά τη δεύ¬ 
τερη πλήρη θητεία τους δεν μετέχουν στη διοίκηση του 
Ιδρύματος τουλάχιστον επί ένα έτος. 

Με απόφαση των μελών του Διοικητικού Συμβουλίου ο 
αριθμός των μελών του μπορεί να αυξηθεί έως επτά (7). 

Αν ο αριθμός των μελών του Διοικητικού Συμβουλίου 
δεν αυξηθεί περισσότερο από τρία (3) αντί εκλογής χωρεί 
διορισμός που συντελείται με πράξη της ισοβίου Προέ¬ 
δρου ή του νόμιμου αναπληρωτή της. 

Η εκλογή ή ο διορισμός των μελών του Διοικητικού Συμ¬ 
βουλίου διενεργείται ένα μήνα πριν από τη λήξη της θη¬ 
τείας του απερχόμενου Διοικητικού Συμβουλίου εφαρμο- 
ζομένων των σχετικών διατάξεων του ΑΝ. 2039/39. 

Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία τον Γραμματέα και τον Τα¬ 
μία. 

Μετά την αποχώρηση από το Διοικητικό Συμβούλιο της 
ισοβίου Προέδρου τα λοιπά μέλη αυτού εκλέγουν μεταξύ 
τους και'τον Πρόεδρο. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις των συ¬ 
στατικών πράξεων και του άρθρου 99 του Α. Ν. 2039/39. 

Η θητεία του νεοδιοριζόμενου ή νεοεκλεγόμενου μέ¬ 
λους διαρκεί έως τη λήξη της θητείας των λοιπών πλην της 
ισοβίου Προέδρου, μελών. 

4. Το Διοικητικό Συμβούλιο συνεδριάζει τακτικά κάθε 
τρεις (3) μήνες και εκτάκτως όποτε το ζητήσει ο Πρόε¬ 
δρος ή δύο (2) από τα μέλη του, με γραπτή αίτησή τους 
προς τον Πρόεδρο, πάντοτε όμως, έπειτα από πρόσκληση 
του Προέδρου, ο οποίος καθορίζει την ημέρα σύγκλησης 
του Διοικητικού Συμβουλίου ως και τα θέματα της ημερή¬ 
σιας διάταξης τα οποία γνωστοποιεί στα μέλη του Διοικητι¬ 
κού Συμβουλίου τουλάχιστον πριν από τρεις (3) ημέρες. 

5. Το Διοικητικό Συμβούλιο βρίσκεται σε απαρτία, όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί με σχε¬ 
τική πράξη του Προέδρου και η κενή θέση αυτού συμπλη¬ 
ρώνεται κατά τα οριζόμενα στην παρ. 3 του παρόντος άρ¬ 
θρου. 

8. Σε περίπτωση που το Διοικητικό Συμβούλιο απαρτίζε¬ 
ται από περισσότερα των τριών (3) μελών, είναι δυνατό μέ¬ 
λος του Διοικητικού Συμβουλίου να εκπροσωπεί με γρα- 

πτή εξουσιοδότηση ένα μόνο άλλο μέλος. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, καταχωρίζονται δε όλες οι αποφάσεις 
που λαμβάνονται από αυτό, καθώς και η αιτιολογημένη 
γνώμη των μελών που τυχόν διαφωνούν. Τα πρακτικά υπο¬ 
γράφονται από όλα τα μέλη που μετέχουν στη συνε¬ 
δρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά τη διοίκηση και τη λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
όμως σύμφωνα με τις διατάξεις των συστατικών πράξεων, 
του παρόντος οργανισμού του ΑΝ 2039/39 και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου, καθώς και των λοιπών σχετικών νόμων και 
διαταγμάτων. 

2. Το Διοικητικό Συμβούλιο ειδικότερα; 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του ΑΝ 2039/39 και του από 
20.12.1939 Β.Δ/τος (ΦΕΚ Α/552). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6. 

Αρμοδιότητες Προέδρου. 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 


β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δεκαπέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. 

θέμα που δεν περιλαμβάνεται σ’ αυτήν δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γι’ αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορίζε¬ 
ται με απόφαση αυτού. 

Σε περίπτωση αύξησης των μελών του Διοικητικού Συμ¬ 
βουλίου, τον Πρόεδρο, όταν απουσιάζει ή κωλύεται, ανα¬ 
πληρώνει ο Αντιπρόεδρος. 

Άρθρο 7. 

Αρμοδιότητες Γ ραμματέα. 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

στ) Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9. 

Εποπτεία - Ελεγχος - Οικονομική διαχείριση. 

1. Η οικονομική διαχείριση του Ιδρύματος περιλαμβάνει 
ετήσια περίοδο η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 10. 

Βιβλία και Στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο απογραφής όπου καταχωρίζονται τα περιου¬ 
σιακά στοιχεία του ιδρύματος, σε ιδιαίτερη μερίδα για 
κάθε στοιχείο, με λεπτομερή ανάλυση και περιγραφή 
κάθε μεταβολής αυτών στη διάρκεια του Οικ/κού έτους. 

ε) Βιβλίο - μητρώο υποτρόφων στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

στ) Βιβλίο -μητρώο χορήγησης οικονομικών ενισχύσεων 
και βραβείων. 


ζ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 


2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11. 

Εσωτερικοί κανονισμοί. 

Το Διοικητικό Συμβούλιο του Ιδρύματος μπορεί να κα¬ 
ταρτίζει εσωτερικούς κανονισμούς οργάνωσης και λει¬ 
τουργίας για ρύθμιση θεμάτων που δεν αναφέρονται στον 
παράγοντα Οργανισμό, τηρουμένων των διατάξεων του 
παρόντος και του ΑΝ. 2039/39. 

Άρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/39 και 110 και 119 
του Αστικού Κώδικα, ύστερα από πρόταση του Διοικητικού 
Συμβουλίου αυτού. 

Άρθρο 13. 

Διάλυση του Ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 


2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε Κοινωφελές 
Ίδρυμα ή άλλο φορέα για την εκπλήρωση παρεμφερούς 
σκοπού, που ορίζεται με απόφαση του Διοικητικού Συμ¬ 
βουλίου . 


Στον Υπουργό Εθνικής Παιδείας και θρησκευμάτων και 
στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 6 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΥΓΕΙΑΣ ΠΡΟΝΟΙΑΣ & 

ΥΦΥΠ. ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΠΕΤΡΟΣ ΔΟΥΚΑΣ ΝΙΚ. ΑΝΑΣΤΑΣΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

( 2 ) 

Έγκριση τροποποίησης και συμπλήρωσης των διατάξεων 
του Οργανισμού διοίκησης και διαχείρισης του κοινω¬ 
φελούς ιδρύματος με την επωνυμία «ΑΦΕΝΤΑΚΕΙΟ 
ΦΙΛΑΝΘΡΩΠΙΚΟ ΙΔΡΥΜΑ» που εγκρίθηκε με το από 
18.5.1982 Π.Δ. (Β379). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 98 του Α.Ν. 2039/1939, 
β) 101 του Εισαγωγικού Νόμου του Αστικού Κώδικα, γ) 
110 του Αστικού Κώδικα και δ) 11 του Οργανισμού διοίκη¬ 
σης και διαχείρισης του κοινωφελούς ιδρύματος με την 
επωνυμία «ΑΦΕΝΤΑΚΕΙΟ ΦΙΛΑΝΘΡΩΠΙΚΟ ΙΔΡΥΜΑ» 
που κυρώθηκε με το από 18.5.1982 Προεδρικό Διάταγμα 
(Β. 379). 

2. Την αριθμ. 3422/1990 απόφαση του Εφετείου Αθη¬ 
νών. 

3. Τα αριθ. 141/25.9.90, 164/14.5.1991, 204/ 
28.4.1992 και 228/1.2.1993 έγγραφα του διοικητή- 
διαχειριστή του εν λόγω ιδρύματος. 

4. Την αριθ. Υ. 1847/1078399/1182/0001/7.8.1992 
(Β.525) κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

5. Τα αριθ. έγγραφα: α) Η /5489/25.11.1991 και β) 
Γ1 β/3477/12.12.1991 των Υπουργείων Εθνικής Παι¬ 
δείας και θρησκευμάτων και Υγείας Πρόνοιας και Κοινω¬ 
νικών Ασφαλίσεων, αντίστοιχα. 

6. Την αριθ. Υ. 1938/9.12.1992 (Β 727) απόφαση του 
Πρωθυπουργού και Υπουργού Υγείας Πρόνοιας και Κοι¬ 
νών. Ασφαλίσεων «Ανάθεση αρμοδιοτήτων στους Υφυ¬ 
πουργούς Υγείας Πρόνοιας και Κοινωνικών Ασφαλίσεων 
Νικόλαο Αναστασόπουλο και Φάνη Πάλλη-Πετραλιά». 

7. Την αριθ. 10/16.3.1993 γνωνοδότηση του Συμβου¬ 
λίου Εθνικών Κληροδοτημάτων. 

Με πρόταση του Υπουργού Εθνικής Παιδείας και θρη¬ 
σκευμάτων και των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο. 

Εγκρίνουμε την τροποποίηση και συμπλήρωση των πα¬ 
ρακάτω διατάξεων του Οργανισμού διοίκησης και διαχείρι¬ 
σης του κοινωφελούς ιδρύματος με την επωνυμία «ΑΦΕ- 
ΝΤΑΚΕΙΟ ΦΙΛΑΝΘΡΩΠΙΚΟ ΙΔΡΥΜΑ», που κυρώθηκε με 
το από 18.5.1982 Προεδρικό Διάταγμα (Β.379) μετά την 
έκδοση της αριθ. 3422/1990 απόφασης του Εφετείου 
Αθηνών και του αριθ. 204/28.4.1992 εγγράφου του διοι- 
κητή-διαχειριστή του εν λόγω ιδρύματος, ως ακολού¬ 
θως: 

1) Το άρθρο 2 «Σκοπός» αντικαθίσταται ως εξής: 

«1. Σκοπός του ιδρύματος είναι: 

Η παροχή βοηθημάτων: α) Για Φιλανθρωπικούς σκο¬ 
πούς, ήτοι σε οικονομικά αδύνατους, ασθενείς, ηλικιωμέ¬ 
νους και εν γένει πάσχοντες κάτοικους περιφέρειας Χαλ¬ 
κίδας και β) για υποτροφίες και βραβεία, ήτοι σε αριστεύο¬ 
ντας και εν γένει ικανοποιητικήν πρόοδον παρουσιάζοντες 
μαθητές-σπουδαστές, καταγομένους από την περιφέρεια 
Χαλκίδας και το Νομό Εύβοιας γενικώς, ενίσχυση σχο¬ 


λείων, εκπαιδευτικών ιδρυμάτων, ως και μορφωτικών και 
κοινωφελών σκοπών». 

2) Η παράγραφος 3 του άρθρου 3 «Περιουσία-Πόροι» 
αντικαθίσταται ως εξής: 

«3. Τα έσοδα γενικά του ιδρύματος για την πραγματο¬ 
ποίηση των σκοπών του θα διατίθενται με την ακόλουθη 
αναλογία: 

α) Για φιλανθρωπικούς σκοπούς, ήτοι οικονομικά αδύ¬ 
νατους, ασθενείς, ηλικιωμένους και γενικά πάσχοντες πο¬ 
σοστό τριάντα πέντε τοις εκατό (35%). 

β) Γ ια υποτροφίες και βραβεία, ενίσχυση σχολείων, εκ¬ 
παιδευτικών ιδρυμάτων κ.λ.π. ποσοστό τριάντα πέντε τοις 
εκατό (35%). 

γ) Γ ια συντήρηση των κτιριακών εγκαταστάσεων ποσο¬ 
στό πέντε τοις εκατό (5%). 

δ) Γ ια έξοδα διοίκησης ποσοστό πέντε τοις εκατό (5%) 
και 

ε) Γ ια αποθεματικό προς επέκταση των κτιριακών εγκα¬ 
ταστάσεων ή αγορά νέων ακινήτων, ή τοποθέτηση σε τί¬ 
τλους (μετοχών τραπεζών, κρατικών ομολόγων) το υπό¬ 
λοιπο ποσοστό είκοσι τοις εκατό (20%)». 

3) Άρθρο 4. «Διοίκηση» αντικαθίσταται ως εξής: 

«1. Το ίδρυμα θα διοικείται από τους ιδρυτές Κωνστα¬ 
ντίνο Αντων. Αφεντάκη και Ιωάννη Αντων. Αφεντάκη για 
όλο το χρονικό διάστημα της ζωής τους. Σε περίπτωση θα¬ 
νάτου τους ενός από τους δύο, το ίδρυμα θα διοικείται 
μόνο από τον ιδρυτή-διοικητή που θα επιζήσει. Μετά το 
θάνατο και των δύο ιδρυτών ή σε περίπτωση αδυναμίας 
εκτέλεσης των καθηκόντων των λόγω σοβαρής ασθένειας 
ή κάποιας άλλης αιτίας το ίδρυμα θα διοικείται από εξαμε¬ 
λές Διοικητικό Συμβούλιο που αποτελείται από τους: 

α) Εκάστοτε Πρόεδρο Πρωτοδικών Χαλκίδας ή τον υπό 
τούτο οριζόμενο Πρωτόδικη, ως Πρόεδρο. 

β) Εκάστοτε Εισαγγελέα Πρωτοδικών Χαλκίδας ή τον 
αναπληρωτή αυτού, ως Αντιπρόεδρο. 

γ) Εκάστοτε Πρόεδρο του Δικηγορικού Συλλόγου Χαλκί¬ 
δας ή το υπ’ αυτού υποδεικνυόμενο μέλος. 

δ) Εκάστοτε Πρόεδρο του Ιατρικού Συλλόγου Χαλκίδας 
ή το υπ’ αυτού υποδεικνυόμενο μέλος. 

ε) Εκάστοτε Πρόεδρο του Εμπορικού Συλλόγου Χαλκί¬ 
δας ή το υπ’ αυτού υποδεικνυόμενο μέλος και 
στ) Ένα μέλος της οικογένειας του Αντωνίου και της 
Αγγελικής Αφεντάκη και των απογόνων τους, οι οποίοι σε 
περίπτωση που αδυνατούν να προσέρχονται στις συνε¬ 
δριάσεις ως μη κάτοικοι Χαλκίδας, θα αναπληρούνται από 
τον Πρόεδρο του Εμπορικού Συλλόγου. 

«2. Από τα μέλη του Διοικητικού Συμβουλίου εκλέγονται 
με μυστική ψηφοφορία, ο Γραμματέας και ο Ταμίας αυτού 
με ορισμένη θητεία». 

«3. Το Διοικητικό Συμβούλιο συνεδριάζει τακτικά κάθε 
τριμηνία και εκτάκτως όταν παρουσιάζεται επείγουσα πε¬ 
ρίπτωση μετά από γραφτή πρόσκληση του Προέδρου, που 
θα έχει κοινοποιηθεί στα μέλη τρεις (3) τουλάχιστον μέρες 
προ της συνεδρίασης ή κάθε φορά που θα ζητηθεί τούτο 
με γραπτή αίτηση από τρία τουλάχιστον από τα μέλη του, 
πάντοτε όμως έπειτα από γραπτή πρόσκληση του Προέ¬ 
δρου που θα έχει κοινοποιηθεί στα μέλη πέντε (5) τουλά¬ 
χιστον μέρες πριν από την ημέρα της συνεδρίασης. 

«4. Το Διοικητικό Συμβούλιο βρίσκεται σε απαρτία όταν 

είναι παρόντα τέσσερα (4) τουλάχιστον από τα μέλη του 
και αποφασίζει κατά πλειοψηφία. 

Η πρόσκληση για κάθε συνεδρίαση πρέπει να αναφέρει 
το χρόνο και τα θέματα της συζήτησης. 

Σε περίπτωση ισοψηφίας υπερισχύει η γνώμη προς την 
οποία συντάχθηκε ο Πρόεδρος. 

«5. Για κάθε συνεδρίαση του Διοικητικού Συμβουλίου 
τηρούνται πρακτικά στα οποία καταχωρίζονται όλες οι 
αποφάσεις που λαμβάνονται σ’ αυτή, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται απ’ όλα τα μέλη που μετέ¬ 
χουν στη συνεδρίαση. 

«6. Τα μέλη του Διοικητικού Σμβουλίου παρέχουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικό έξοδα, εφόσον αποδεικνύεται ότι αυτά πραγματοποι¬ 
ήθηκαν νόμιμα». 

4) Η περίπτωση (γ) της παραγράφου 6 του άρθρου 5 
αντικαθίσταται ως εξής: 

«γ) Η λογιστική εξυπηρέτηση και η εν γένει διεξαγωγή 
της αλληλογραφίας του ιδρύματος με τις Αρχές γίνεται κα¬ 
τόπιν εντολής και εξουσιοδότησης του ιδρυτή και διοικητή 
του ιδρύματος και σε περίπτωση αδυναμίας του, του Προ¬ 
έδρου του Διοικητικού Συμβουλίου, από πρόσωπο που 
έχει τις προς τούτο απαραίτητες γνώσεις, προσλαμβανό¬ 
μενο με σύμβαση εκτέλεσης έργου, αμοιβόμενο κατ’ απο¬ 
κοπή, εφόσον υπάρχει σχετική πίστωση στον προϋπολογι¬ 
σμό του ιδρύματος που εγκρίθηκε και μέσα στα προβλε- 
πόμενα όρια της παρ. 3 περ. (δ) του άρθρου 3 του παρό¬ 
ντος Οργανισμού». 

5) Προστίθενται τα παρακάτω νέα άρθρα με αριθμό 
10,11 και 12 τα δε αντίστοιχα άρθρα του ισχύοντος Οργα¬ 
νισμού αριθμούνται σε 13,14 και 15. 

Αρθρο 10. 

Επιλογή και ανακήρυξη υποτρόφων. 

1. Δικαίωμα υποτροφίας έχουν οι αριστεύοντες και εν 
γένει ικανοποιητικήν πρόοδο παρουσιάζοντες μαθητές 
των Γυμνασίων, Λυκείων, και σπουδαστές-φοιτητές ανω- 
τέρων και ανωτάτων σχολών του κράτους, οι οποίοι κατά¬ 
γονται από την περιφέρεια Χαλκίδας και το νομό Εύβοιας 
γενικώς. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος Οργανισμού, του 
Α.Ν. 2039/39 και του από 18.8.1941 Καν. Δ/τος (Α 286). 

3. Ο αριθμός των υποτροφιών και το μηνιαίο ποσό αυ¬ 
τών καθορίζεται με απόφαση του Διοικ. Συμβουλίου του 
ιδρύματος, ανάλογα με την οικονομική κατάσταση αυτού, 
πάντοτε όμως μέσα στα όρια που ορίζονται από τις διατά¬ 
ξεις της συστατικής του πράξης, του άρθρου 54 του ΑΝ 
2039/39 και του άρθρου 28 του από 18.8.1941 Καν. Δ/ 
τος. 

4. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,23,24,26 και 27 
του πιο πάνω Καν. Δ/τος. 

5. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Καν. Δ/τος, οι οποίες διαπιστώνονται με 


πράξη του Διοικητικού Συμβουλίου του ιδρύματος, που 
έχει υποχρέωση να παρακολουθεί την όλη πορεία των 
σπουδών των υποτρόφων και να αξιώνει απ’ αυτούς την 
υποβολή, κάθε έτος αποδεικτικών στοιχείων της επίδο¬ 
σής τους. 

Αρθρο 11 

Τρόπος απονομής των βραβείων. 

1. Στο τέλος κάθε σχολικού έτους οι δύο κατά σειρά 
πρωτεύσαντες άριστοι μαθητές και οι δύο κατά σειρά 
πρωτεύσαντες άριστες μαθήτριες στην τελευταία τάξη 
των Λυκείων του Νομού Εύβοιας λαμβάνουν χρηματικά 
βραβεία Α' και Β' κατά περίπτωση, των οποίων το ποσό κα¬ 
θορίζεται με απόφαση του Διοικητικού Συμβουλίου του 
ιδρύματος, η οποία εγκρίνεται από τον Υπουργό Οικονομι¬ 
κών. 

2. Σε περίπτωση ισοβαθμίας μαθητών, προτιμώνται 
στην απονομή των βραβείων, οι έχοντες το μεγαλύτερο 
βαθμό στο μάθημα της έκθεσης και σε περίπτωση ισοβαθ¬ 
μίας και σ’ αυτό, οι προς βράβευση μαθητές επιλέγονται 
με κλήρωση. 

Αποκλείονται της βράβευσης μαθητές και μαθήτριες 
που δεν έχουν επιδείξει κοσμιοτάτη διαγωγή. 

3. Εντός δέκα (10) ημερών από της έκδοσης των τελευ¬ 
ταίων αποτελεσμάτων των απολυτηρίων εξετάσεων των 
Λυκείων Ν. Εύβοιας το Διοικητικό Συμβούλιο του ιδρύμα¬ 
τος μεριμνά, για τη λήψη καταστάσεων των πρωτευσά- 
ντων αρίστων κατά σειρά μαθητών και μαθητριών, και βά¬ 
σει αυτών καταρτίζει, σε συνεδρίασή του τον πίνακα των 
δικαιουμένων βράβευσης, τον οποίον υποβάλλει για 
έγκριση στο Υπουργείο Οικονομικών. Εγκριθέντος του πί- 
νακος, τοιχοκολλάται αυτός, επί τριήμερο στα Λύκεια του 
Νομού. 

4. Η απονομή των βραβείων πραγματοποιείται εντός πέ¬ 
ντε ημερών από της, κατά την ανωτέρω παράγραφο, 
έγκρισης του πίνακος, των βραβευτέων με την παράδοση 
στους δικαιούχους επιταγής επί της τράπεζας στην οποία 
είναι κατατεθειμένη η περιουσία του ιδρύματος. 

Αρθρο 12 

Διαδικασία παροχής οικονομικής ενίσχυσης 

1. Κάθε χρόνο ενισχύονται με ίσα χρηματικά ποσά, από 
το τριάντα πέντε τοις εκατό (35%) των καθαρών ετήσιων 
εισοδημάτων του ιδρύματος οικονομικά αδύνατοι, ασθε¬ 
νείς, ηλικιωμένοι και γενικά πάσχοντες, ανίκανοι για εργα¬ 
σία που έχουν ανάγκη οικονομικής ενίσχυσης για να αντα- 
πεξέλθουν στη ζωή και είναι κάτοικοι της περιφέρειας 
Χαλκίδας. 

2. Μέσα στον Ιανουάριο κάθε χρόνου, το Διοικητικό 
Συμβούλιο με ανακοίνωση-πρόσκληση αυτού, που τοιχο- 
κολλάται με απόδειξη στα καταστήματα του Δημαρχείου 
Χαλκίδας και των κοινοτήτων της περιφέρειας αυτής, κα¬ 
θώς και στους Ιερούς Ναούς των τόπων αυτών, καλεί τους 
ενδιαφερόμενους να υποβάλλουν στο ίδρυμα, μέχρι τέ¬ 
λους Φεβρουάριου, σχετική αίτηση. Για τους ανήλικους 
και διανοητικά ανάπηρους την αίτηση υποβάλλουν οι έχο¬ 
ντες την επιμέλεια αυτών. Η αίτηση συνοδεύεται υποχρε¬ 
ωτικά με πιστοποιητικά ηλικίας και οικογενειακής και οι- 

κονομικής κατάστασης, καθώς και βεβαιώσεις γιατρών, 
κατά περίπτωση. 

3. Μέσα στο πρώτο δεκαπενθήμερο του Μαρτίου συνε¬ 
δριάζει το Διοικητικό Συμβούλιο, εξετάζει τις αιτήσεις και 
τα λοιπά δικαιολογητικά και επιλέγει κατά την κρίση του, 
με σχετική απόφασή του τους δικαιούχους οικονομικής 
ενίσχυσης. 

4. Αμέσως μετά την έκδοση της απόφασης αυτής, τοι- 
χοκολλάται, με απόδειξη, στα παραπάνω καταστήματα και 
τους Ιερούς Ναούς, ανακοίνωση του ιδρύματος, που πε¬ 
ριέχει τους δικαιούχους οικονομικής ενίσχυσης και με την 
οποία καλούνται εκείνοι που οι αιτήσεις τους απορρίφτη- 
καν να υποβάλλουν στο ίδρυμα τυχόν ένσταση κατά της 
απόφασης, μέσε σε πέντε (5) μέρες από την τοιχοκόλ¬ 
ληση της ανακοίνωσης. 

5. Αν υποβληθεί εμπρόθεσμη ένσταση, το ίδρυμα υπο¬ 
βάλλει αυτήν με τις σχετικές παρατηρήσεις του, καθώς και 
ολόκληρο το φάκελλο στο Υπουργείο Οικονομικών για να 
ελεγχθεί αν τηρήθηκαν οι διατάξεις της συστατικής πρά¬ 
ξης των ιδρυτών και του παρόντος Οργανισμού. 

6. Η οικονομική ενίσχυση παρέχεται για ένα χρόνο, αρχίζο¬ 
ντας την 1η Ιανουάριου και λήγοντας την 31η Δεκεμβρίου. 

Το ποσό της ενίσχυσης καταβάλλεται σε ισόποσες δό¬ 
σεις, μηνιαίες ή εξαμηνιαίες ή εφάπαξ, κατά την κρίση του 
Διοικητικού Συμβουλίου. 

7. Το Διοικητικό Συμβούλιο μπορεί να συνεχίσει την κα¬ 
ταβολή οικονομικής ενίσχυσης σε όλους ή μερικούς από 
τους επιδοτηθέντες κατά τον προηγούμενο χρόνο, εφόσον, 
κατά την κρίση του, τούτο επιβάλλεται από τις περιστάσεις. Η 
οικονομική ενίσχυση διακόπτεται αν εκλείψουν οι λόγοι για 
τους οποίους χορηγήθηκε ή αν ο δικαιούχους παραιτηθεί αυ¬ 
τής ή μετοικήσει εκτός επαρχίας Χαλκίδας». 

Στον Υπουργό Εθνικής Παιδείας και θρησκευμάτων και 
τους Υφυπουργούς Οικονομικών και Υγείας, Πρόνοιας και 
Κοινωνικών Ασφαλίσεων, αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 6 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΥΦΥΠ. ΥΓΕΙΑΣ ΠΡΟΝΟΙΑΣ ΚΑΙ 

ΥΦΥΠ. ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΠΕΤΡΟΣ ΔΟΥΚΑΣ ΦΑΝΗ ΠΑΛΛΗ-ΠΕΤΡΑΛΙΑ 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2036198/4295/0022 (3) 

Καθορισμός αποζημίωσης ομάδας εργασίας για διοικητι¬ 
κής φύσεως θέματα που αφορούν το Ανοικτό Πανεπι¬ 
στήμιο. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 21 του Ν. 1966/1981 (Α' 
147) σε συνδυασμό με τις διατάξεις του άρθρου 12 παρ. 5 
του Ν. 1943/1991 (Α' 150). 

2. Το άρθρο 29Α του Ν. 1558/1988 όπως αυτό προστέ¬ 
θηκε με το άρθρο 27 του Ν. 2081/1992 Α'. 

3. Την αριθ. Β2-1890α/10.2.1993 απόφαση του 
Υπουργού Εθν. Παιδείας και θρησ/των. 

4. Την απόφαση του Πρωθυπουργού και του Υπουργού 
Οικονομικών αριθμ. Υ. 2009/20.5.93 (ΦΕΚ 365 Β/ 
21.5.93 «ανάθεση αρμοδιοτήτων στους Υφυπουργούς Οι¬ 
κονομικών», αποφασίζουμε: 

Καθορίζουμε κατά παρέκκλιση των διατάξεων των νό¬ 
μων 1256/1982 και 1505/1984 το ποσό των εκατόν πε¬ 
νήντα χιλιάδων δραχμών (150.000) ως εφάπαξ αποζημί¬ 
ωση για τον Πρόεδρο και καθένα από τα μέλη και το ποσό 
των εκατό χιλιάδων δραχμών (100.000) για την γραμματέα 
της ομάδας εργασίας, που έχει συγκροτηθεί με την αριθ. 
Β2-1890 α) 10.2.1993 απόφαση του Υπουργού Εθνικής 
Παιδείας και θρησκευμάτων. 

Η δαπάνη που προκαλείται θα βαρύνει τον προϋπολογι¬ 
σμό του ΥΠΕΠΘ (Φορέας 19.120 Κ.Α. 0515 και ανέρχεται 
σε 1.450.000 δρχ. όπου υπάρχει σχετική πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1993 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 


ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 


Κ. ΓΙΑΤΡΑΚΟΣ 


Γ. ΣΟΥΦΛΙΑΣ 

1 Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τ ιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείθ 253Τ 


Η ετήσια συνδρομή είναι: 


Κωδικός αριθ κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α Δρχ. 

15.000 

Δρχ. 

750 

β) 

» » » Β 

» 

30.000 

» 

1.500 

Υ) 

» » >> Γ' 

» 

10.000 

» 

500 

δ) 

» » » Δ 

» 

30.000 

» 

1.500 

ε) 

» » » Αναπτυξιακών Πράξεων 

» 

20.000 

» 

1.000 

στ) 

» » » Ν.Π.Δ.Δ. 

» 

10.000 

» 

500 

ζ) 

» » » ΠΑΡΑΡΤΗΜΑ 

» 

5.000 

/ » 

250 

η) 

» » » Δελτ. Εμπ.& Βιομ. Ιδ. 

» 

10.000 

» 

500 

θ) 

» » » Αν. Ειδικού Δικαστηρίου 

» 

3.000 

» 

150 

ι) 

» » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















